

Gradsko vijeće

KLASA:944-06/22-01/01

URBROJ: 2186-16-02/1-22-4

Ludbreg, 26. rujna 2022. g. ***PRIJEDLOG***

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni vjesnik Varaždinske županije“ br. 12/2021), Gradsko vijeće Grada Ludbrega na 13. sjednici održanoj 26. rujna 2022. g., donosi

# R J E Š E N J E

**Članak 1.**

Prihvaća se ponuda ponuditelja: **INSTAL-PROMET KANIŽAJ d.o.o.**, Čakovec, Kalnička 31, OIB:64401160144, za kupnju nekretnina iz Rješenja o raspisivanju natječaja za prodaju zemljišta stambeno-poslovne namjene u Ulici akademika Josipa Tišljara u Ludbregu, od 12.08.2022. (KLASA:944-06/22-01/01, URBROJ:2186-16-02/1-22-2), i to:

1. **čkbr. 1240/10** – pašnjak u Ulici Miroslava Krleže od 1044 m2, upisana u zk.ul.br. 3262 k.o. Ludbreg,
2. **čkbr. 1240/19** – pašnjak u Ulici Miroslava Krleže od 1317 m2, upisana u zk.ul.br. 3262 k.o. Ludbreg.

**Članak 2.**

(1) Odobrava se prodaja nekretnina iz članka 1. ovog Rješenja za ponuđenu kupoprodajnu cijenu od 264.002,00 kn (35.039,09 EUR) za čkbr. 1240/10 k.o. Ludbreg i 333.002,00 kn (44.196,96 EUR) za čkbr. 1240/19 k.o. Ludbreg, tj. **ukupno ponuđena kupoprodajna cijena za obje čestice površine od 2.361 m2, iznosi 597.004,00 kn** (petsto devedeset sedam tisuća i četiri kune), odnosno **79.236,05 EUR** po fiksnom tečaju konverzije od 7,53450.

(2) Kupac je dužan cijeli iznos ponuđene kupoprodajne cijene, **umanjene za iznos uplaćene jamčevine od 59.500,00 kn,** koja se uračunava u ukupni iznos kupoprodajne cijene, **dakle iznos od 537.504,00 kn** uplatiti Gradu Ludbregu prije sklapanja kupoprodajnog ugovora.

**Članak 3.**

(1) S ponuditeljem iz članka 1. ovog Rješenja sklopit će se ugovor o kupoprodaji u skladu s ponudom, Rješenjem o raspisivanju natječaja, ovim Rješenjem i važećim pravnim propisima.

(2) Ako ponuditelj iz članka 1. ovog Rješenja odbije sklapanje ponuđenog ugovora u roku od mjesec dana od dana njegova primitka, smatrat će se da je odustao od svoje ponude.

(3) Ovo Rješenje postaje izvršno danom dostave Rješenja ponuditelju putem e-maila.

**O b r a z l o ž e n j e**

Dana 16.08.2022., objavljeno je u dispozitivu navedeno Rješenje o raspisivanju natječaja za prodaju zemljišta stambeno-poslovne namjene u Ulici akademika Josipa Tišljara u Ludbregu, od 12.08.2022. , (dalje u tekstu: natječaj).

Natječaj se provodio u krugovima do prodaje u natječaju istaknutih nekretnina, a u 1. natječajnom krugu koji je trajao do 31.08.2022., pristigla je jedna ponuda ponuditelja: INSTAL-PROMET KANIŽAJ d.o.o., Čakovec, Kalnička 31, OIB:64401160144, za kupnju obje čestice iz natječaja.

Komisija za imovinsko-pravna pitanja Grada Ludbrega izvršila je dana 05.09.2022. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju čkbr. 1240/10 u k.o. Ludbreg ponudio 264.002,00 kn što je viši iznos od početne kupoprodajne cijene iz natječaja od 263.000,00 kn, a za kupnju čkbr. 1240/19 je ponudio 333.002,00 kn što je viši iznos od početne kupoprodajne cijene iz natječaja od 332.000,00 kn.

Uz ponudu su priloženi svi traženi prilozi, i to: poslovni plan (planira se izgradnja stambenog ili stambeno-poslovnog objekta, visina paniranog ulaganja iznosi 10.000.000 kn do 20.000.000 kn, izvor financiranja iz vlastitih sredstava i kredit, a planirani rok za dovršetak objekta je krajem 2025.), Izvadak iz sudskog registra, te dokaz o uplaćenoj jamčevini od u iznosu od 26.300,00 kn i 33.200,00 kn, koji se uračunavaju u ukupni iznos kupoprodajne cijene.

S obzirom da ponuda u svemu odgovara uvjetima iz natječaja i da drugih ponuda za kupnju predmetnih nekretnina nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

Predsjednik

Gradskog vijeća

Darko Jagić

**Dostaviti:**

1. INSTAL-PROMET KANIŽAJ d.o.o., Čakovec, Kalnička 31;
2. Spis, ovdje.